KKP จัดแคมเปญส่งท้ายปี “ฟรีค่าโอน-ภาษี” สูงสุด 1.5 แสนบาท
KKP มอบของขวัญปีใหม่จัดแคมเปญ “ช่วยลดภาระค่าใช้จ่าย ให้คุณมีบ้านตามฝันง่ายขึ้น” ฟรีค่าโอน-ภาษี-ส่วนกลาง ลดสูงสุด 150,000 บาท พร้อมบัตรของขวัญโฮมโปร มูลค่าสูงสุด 80,000 บาท
KKP มอบของขวัญปีใหม่จัดแคมเปญ “ช่วยลดภาระค่าใช้จ่าย ให้คุณมีบ้านตามฝันง่ายขึ้น” ฟรีค่าโอน-ภาษี-ส่วนกลาง ลดสูงสุด 150,000 บาท พร้อมบัตรของขวัญโฮมโปร มูลค่าสูงสุด 80,000 บาท
14 ธ.ค. 2565

นางสุวรรณี วัธนเวคิน ผู้ช่วยกรรมการผู้จัดการใหญ่ หัวหน้าฝ่ายบริหารทรัพย์สินรอขาย (Foreclosed Property Management Department: FPMD) สายบริหารหนี้ ธนาคารเกียรตินาคินภัทร จำกัด (มหาชน) หรือ KKP เปิดเผยว่า แม้ปัจจุบันเศรษฐกิจจะอยู่ในภาวะชะลอตัวและดอกเบี้ยอยู่ในช่วงขาขึ้น แต่สำหรับลูกค้าบางกลุ่ม การซื้อบ้านยังเป็นสิ่งจำเป็น และคุ้มค่า โดยเฉพาะเมื่อได้พบกับทรัพย์สินที่ตั้งอยู่ในทำเลที่ต้องการ
ทั้งนี้ ธนาคารจึงจัดแคมเปญ “KKP ช่วยลดภาระค่าใช้จ่าย ให้คุณมีบ้านตามฝันง่ายขึ้น” เพื่อลดภาระและอำนวยความสะดวกให้กับคนที่ต้องการซื้อทรัพย์รอขายของธนาคารให้สามารถดำเนินการได้โดยไม่เสียโอกาส ได้แก่ การลดภาษี และค่าใช้จ่ายจำนวนมากที่มักมาพร้อมกับการซื้อบ้าน เช่น ค่าธรรมเนียมการโอนกรรมสิทธิ์, ค่าภาษีเงินได้, ค่าภาษีธุรกิจเฉพาะ, ค่าอากรแสตมป์, หรือค่าส่วนกลาง ฯลฯ ตลอดจนการตรวจสอบและจัดเตรียมข้อมูลเกี่ยวกับทรัพย์สินไว้อย่างครบถ้วน เรื่องเอกสารสิทธิ์ ทำเลที่ตั้ง หรือราคาที่สอดคล้องกับตลาด เพื่อเอื้อต่อการพิจารณาของลูกค้ามากที่สุด อีกทั้งป้องกันความเสี่ยงเรื่องปัญหาการโอนกรรมสิทธิ์หรือการเอาทรัพย์สินไปขายต่อในอนาคต
“ภายใต้แนวคิด โอกาสเป็นเจ้าของบ้านเป็นจริงได้มากขึ้น เราต้องการช่วยให้ลูกค้าสามารถเดินตามความฝันเพิ่มโอกาสของการมีบ้านได้โดยไม่ติดขัดด้วยอุปสรรคของข้อมูลที่ไม่เพียงพอ และสร้างความมั่นใจให้ลูกค้าว่าทรัพย์หรือบ้านมือสองที่ซื้อจาก KKP ทุกชิ้นอยู่ในสภาพพร้อมโอน ตรงตามคำบรรยาย ไม่เกิดกรณีไม่คาดคิดเกี่ยวกับกรรมสิทธิ์หรือสภาพของทรัพย์ โดยทีมทรัพย์สินรอขายจะช่วยอำนวยความสะดวกให้ลูกค้าในการเข้าเยี่ยมชมทรัพย์สินจริงเพื่อตรวจสอบรายละเอียดต่างๆ เกี่ยวกับทรัพย์สินอย่างครบถ้วน ตอกย้ำมาตรฐานการดูแลอย่างมืออาชีพของธนาคาร นอกจากนั้น ด้วยความตระหนักถึงสถานการณ์ที่เศรษฐกิจชะลอตัวและมาตรฐานการขอสินเชื่อเข้มงวดขึ้น ธนาคารยังได้ยกเว้นค่าใช้จ่ายและให้ส่วนลด มูลค่านับแสนบาทสำหรับทรัพย์สินที่ร่วมรายการเพื่อช่วยบรรเทาภาระของผู้ซื้ออีกด้วย” นางสุวรรณี กล่าว
สำหรับรายละเอียดแคมเปญฯ (เฉพาะทรัพย์สินที่เข้าร่วมรายการ) มีดังนี้
1.ฟรี ค่าโอนสูงสุด 150,000 บาท
2.ฟรี ค่าภาษีสูงสุด 150,000 บาท
3.ฟรีค่าส่วนกลาง 3 ปี หรือในกรณีทรัพย์สินไม่มีค่าส่วนกลาง รับบัตรของขวัญโฮมโปร มูลค่าสูงสูด 80,000 บาท
4.สำหรับราคาทรัพย์สินทุกๆ 100,000 บาท ผู้ซื้อจะได้รับส่วนลด 5,000 บาท ในวันโอนกรรมสิทธิ์ (จำนวนเงินที่ไม่ถึง 100,000 บาท จะไม่นำมาคำนวณเพื่อรับส่วนลด)
ทั้งนี้ ผู้สนใจสามารถศึกษารายละเอียดเกี่ยวกับแคมเปญฯ รวมถึงเลือกชมบ้านและอสังหาริมทรัพย์มือสองของธนาคาร ซึ่งมีครอบคลุมอยู่ทั่วประเทศ ได้ที่ https://property.kkpfg.com/ หรือติดต่อทีมทรัพย์สินรอขาย(FPMD) ของ KKP โทร. 02 165 5577 และธนาคารฯ ทุกสาขา โดยสามารถนัดหมายเพื่อเยี่ยมชมทรัพย์สินได้ไม่เว้นวันหยุดราชการหรือวันหยุดนักขัตฤกษ์
 